PFI ಶಂಕಿತರ ಮೊಬೈಲ್‌ನಲ್ಲಿತ್ತು ಸಾಕ್ಷಿಗಳನ್ನೇ ನಾಶ ಮಾಡುವ ಆಪ್

ಬೆಂಗಳೂರು: ಶಂಕಿತ ಆರೋಪಿಗಳನ್ನು ಬಂಧಿಸಿರುವ ಬೆಂಗಳೂರು ಪೊಲೀಸರ (Bengaluru Police) ತನಿಖೆ ವೇಳೆ ಸ್ಫೋಟಕ ಮಾಹಿತಿಯೊಂದು ಬೆಳಕಿಗೆ ಬಂದಿದ್ದು, ಪೊಲೀಸರೇ ಬೆಚ್ಚಿಬಿದ್ದಿದ್ದಾರೆ. ಬಂಧಿತ ಎಲ್ಲರ ಮೊಬೈಲ್‌ನಲ್ಲೂ (Mobile) ತಾವೇ ಸಿದ್ಧಪಡಿಸಿದ ಐ-ರೀಡರ್ ಆಪ್ (Eye Reader App) ಪತ್ತೆಯಾಗಿದೆ.

ಹೌದು, ಎನ್‌ಐಎ (NIA) ಮತ್ತು ಬೆಂಗಳೂರು ಪೊಲೀಸರು (Bengaluru Police) ವಿವಿಧ ಅಯಾಮಗಳಲ್ಲಿ ತನಿಖೆ (Investigation) ಮುಂದುವರಿಸಿದ್ದಾರೆ. ಇದರಲ್ಲಿ ಬೆಂಗಳೂರು ಪೊಲೀಸರಿಗೆ ಶಾಕಿಂಗ್ ಮಾಹಿತಿಯೊಂದು ಲಭ್ಯವಾಗಿದೆ. ದಾಳಿ ವೇಳೆ ಬಂಧಿತ ಹದಿನೈದು ಜನರ ಮೊಬೈಲ್ ನಲ್ಲಿ ಐ-ರೀಡರ್ ಆಪ್ ಇರುವುದು ಪತ್ತೆಯಾಗಿದೆ. ಇದ್ಯಾವುದು ಹೊಸ ಆಪ್ ಅಂತಾ ಚೆಕ್ ಮಾಡಿದ ಪೊಲೀಸರಿಗೆ ಆಶ್ವರ್ಯ ಕಾದಿತ್ತು. ಅದೇನಂತರೆ ಈ ಅಪ್ ಪ್ಲೇ-ಸ್ಟೋರ್ ನಲ್ಲಿ ಸಿಗಲ್ಲ. ಬದಲಾಗಿ ವಿದ್ವಂಸಕ ಕೃತ್ಯವೆಸಗಲು ಶಂಕಿತ ವ್ಯಕ್ತಿಗಳೇ ಇಂಥದ್ದೊAದು ಹೊಸ ಆಪ್ ಸೃಷ್ಟಿ ಮಾಡಿಕೊಂಡಿದ್ದಾರೆ. ಅದನ್ನು ಎಲ್ಲರೂ ತಮ್ಮ ತಮ್ಮ ಮೊಬೈಲ್ ನಲ್ಲಿ ಇನ್‌ಸ್ಟಾಲ್ ಮಾಡಿಕೊಂಡಿದ್ದಾರೆ. ಆ ಮೂಲಕ ಪೊಲೀಸರಿಗೆ ಸಿಕ್ಕಿಬೀಳದಂತೆ ಎಚ್ಚರಿಕೆ ವಹಿಸಿದ್ದಾರೆ.

ಹೇಗೆ ಕೆಲಸ ಮಾಡುತ್ತೆ EYE ರೀಡರ್ (Eye Reader): ಉಗ್ರಚಟುವಟಿಗಳ ಬಳಕೆಗಾಗಿ ಆಗಂತುಕರು ಈ ಐ ರೀಡರ್ ಅಂತಾ ಆಪ್‌ಗಳನ್ನು ತಾವೇ ತಯಾರು ಮಾಡಿಕೊಂಡಿದ್ದಾರೆ. ಈ ಆಪ್‌ಗಳನ್ನು ಇನ್ಸ್ಟಾಲ್‌ ಮಾಡಿಕೊಳ್ಳುವಾಗಲೇ ಮೊಬೈಲ್‌ನ (Moblie) ಇತರೆ ಆಪ್‌ಗಳಿಗೆ ಆಕ್ಸೆಸ್ ಕೇಳುತ್ತೆ. ಗ್ಯಾಲರಿ, ಕಂಟ್ಯಾಕ್ಟ್ ಲಿಸ್ಟ್, ಮೆಸೇಜ್‌ಗಳು, ದಾಖಲೆಗಳು, ಕಾಲ್ ಲಿಸ್ಟ್ ಸೇರಿದಂತೆ ಬಹುತೇಕ ಎಲ್ಲದನ್ನು ಈ ಆಪ್ ಆಕ್ಸೆಸ್ ಕೇಳುತ್ತೆ. ಒಂದು ಸಾರಿ ಎಲ್ಲಕ್ಕೂ ಆಕ್ಸೆಸ್ ಕೊಟ್ಟು ಇನ್ಸ್ಟಾಲ್‌ ಮಾಡಿಕೊಂಡಿದ್ರೆ ಮುಗೀತು. ಪೊಲೀಸರು ದಾಳಿ ಸೂಚನೆ ಸಿಕ್ಕ ತಕ್ಷಣ ಈ ಆಪ್‌ಗೆ ಹೋಗಿ ಸ್ಟಾರ್ಟ್ ಅನ್ನೋ ಬಟನ್ ಒತ್ತಿದ್ರೆ ಸಾಕು, ಇಡೀ ಮೊಬೈಲ್ ನಲ್ಲಿ ಸಣ್ಣ ಸಾಕ್ಷ್ಯವೂ ಸಿಗದಂತೆ ಸಂಪೂರ್ಣವಾಗಿ ಡಿಲೀಟ್ ಮಾಡಿಬಿಡುತ್ತೆ. ಪೊಲೀಸರು ಎಷ್ಟೇ ಪ್ರಯತ್ನಿಸಿದ್ರು ಡಿಲೀಟ್ ಆಗಿರೋ ಮಾಹಿತಿ ರಿಟ್ರಿವ್ ಮಾಡಲು ಸಾಧ್ಯವಾಗೋದಿಲ್ವಂತೆ.

ಸದ್ಯ ಮೊಬೈಲ್‌ಗಳು, ಲ್ಯಾಪ್ ಟಾಪ್‌ಗಳು (Mobile, Laptop) ಸೇರಿದಂತೆ ಎಲ್ಲವನ್ನು ಪೊಲೀಸರು ವಶಕ್ಕೆ ಪಡೆದು ವಿಚಾರಣೆ ನಡೆಸಿದ್ದಾರೆ. ನ್ಯಾಯಾಲಯದ ಗಮನಕ್ಕೆ ತಂದು ರಿಟ್ರೀವ್ ಮಾಡಲು ಪೊಲೀಸರು ಸಿದ್ಧತೆ ಮಾಡಿಕೊಂಡಿದ್ದಾರೆ.

Live Tv
[brid partner=56869869 player=32851 video=960834 autoplay=true]